বার বার আগুন। অক্টোবরেই দু-দুবার। কী ঘটছে জেসপে? নেহাতই কি দুর্ঘটনা না অন্তর্ঘাত? প্রাথমিক তদন্তের পর CID নিশ্চিত, জেসপে অগুন লাগার পিছনে কাজ করছে বড়সড় চক্র। রাজ্য জেসপ অধিগ্রহণ করলেও, এখনও মালিকানা হস্তান্তর সম্পূর্ণ হয়নি। তাই, খাতায় কলমে জেসপের মালিকানা এখনও রুইয়াদের। প্রাথমিক তদন্তে নেমে সিআইডি  নিশ্চিত,..জেসপে বার বার আগুন, চুরি নেহাতই দুর্ঘটনা নয়। ষড়যন্ত্র করেই গত কয়েকমাসে এসব ঘটানো হচ্ছে। ষড়যন্ত্রের উদ্দেশ্যে জেসপকে দুর্বল করা। ষড়যন্ত্রের পিছনে  হাত রয়েছে বেশকয়েকজন প্রভাবশালী ব্যক্তির। ষড়যন্ত্রের তদন্তে জেসপ কর্ণধার পবন রুইয়ার ভূমিকাও সিআইডি স্ক্যানারে।
 ওয়েব ডেস্ক: বার বার আগুন। অক্টোবরেই দু-দুবার। কী ঘটছে জেসপে? নেহাতই কি দুর্ঘটনা না অন্তর্ঘাত? প্রাথমিক তদন্তের পর CID নিশ্চিত, জেসপে অগুন লাগার পিছনে কাজ করছে বড়সড় চক্র। রাজ্য জেসপ অধিগ্রহণ করলেও, এখনও মালিকানা হস্তান্তর সম্পূর্ণ হয়নি। তাই, খাতায় কলমে জেসপের মালিকানা এখনও রুইয়াদের। প্রাথমিক তদন্তে নেমে সিআইডি  নিশ্চিত,..জেসপে বার বার আগুন, চুরি নেহাতই দুর্ঘটনা নয়। ষড়যন্ত্র করেই গত কয়েকমাসে এসব ঘটানো হচ্ছে। ষড়যন্ত্রের উদ্দেশ্যে জেসপকে দুর্বল করা। ষড়যন্ত্রের পিছনে  হাত রয়েছে বেশকয়েকজন প্রভাবশালী ব্যক্তির। ষড়যন্ত্রের তদন্তে জেসপ কর্ণধার পবন রুইয়ার ভূমিকাও সিআইডি স্ক্যানারে। পবন রুইয়াকে ইতিমধ্যেই নোটিশ পাঠিয়েছে CID। চলতি সপ্তাহের মধ্যেই জেসপ কর্ণধারকে হাজিরা দিতে হবে সিআইডি আধিকারিকদের কাছে। রুইয়াকে জেরা করে তাঁর ভূমিকা নিয়ে নিশ্চিত হতে চাইছেন তদন্তকারীরা। গ্রেফতার আরও ৮। জেসপ কর্ণধারদের পাশাপাশি,সিআইডির জালে আরও আট। আগুন ও চুরির দায়ে আগেই গ্রেফতার করা হয় পাঁচজনকে। সোমবার আরও আটজনকে গ্রেফতার করেছেন তদন্তকারীরা। ধৃতদের মধ্যে রয়েছে বিশাল ও সুমিত জয়সওয়াল নামে দুই ব্যবসায়ীও।  ধৃতদের কাছ থেকে উদ্ধার হয়েছে চোরাই মালও। এদের জেরা করেই ষড়যন্ত্রের জাল ফাঁস করাই সিআইডির পাখির চোখ।